ai4bharat/Pralekha huggingface dataset:
वाणिज्य एवं उद्योग मंत्रालय
वाणिज्य और उद्योग राज्य मंत्री श्री सोम प्रकाश ने कहा है कि प्रधानमंत्री गति शक्ति राष्ट्रीय मास्टरप्लान भारत की 5 ट्रिलियन अमेरिकी डॉलर की अर्थव्यवस्था के लक्ष्य को प्राप्त करने में मदद करेगा
वाणिज्य और उद्योग राज्य मंत्री श्री सोम प्रकाश ने आज कहा कि प्रधानमंत्री गति शक्ति राष्ट्रीय मास्टरप्लान भारत के 5 ट्रिलियन अमेरिकी डॉलर की अर्थव्यवस्था के लक्ष्य को प्राप्त करने में मदद करेगा।
पीएचडी चैंबर ऑफ कॉमर्स एंड इंडस्ट्री द्वारा आयोजित इंडिया इंटरनेशनल लॉजिस्टिक्स एंड सप्लाई चेन सम्मेलन में उद्योग जगत के हितधारकों को संबोधित करते हुए श्री सोम प्रकाश ने कहा कि भारत दुनिया में निवेश के लिए सबसे आकर्षक स्थलों में से एक है। श्री सोम प्रकाश ने कहा कि सरकार ने कुछ महत्वपूर्ण कार्ययोजना तैयार की हैं ताकि देश में व्यवसायों को फलने-फूलने में मदद मिल सके। उनमें से एक है पीएम गति शक्ति मास्टरप्लान और इसका कार्यान्वयन, जो हमें लॉजिस्टिक दक्षता में अपने लक्ष्य को प्राप्त करने में मदद करेगा।
एक अवसंरचना मास्टर प्लान छह वर्षों में उलझे हुए साइलो को तोड़कर एकीकृत दृष्टिकोण के माध्यम से बदलाव लाएगा। पीएम गति शक्ति मास्टरप्लान को इस वर्ष के बजट में 20,000 करोड़ रुपये का आवंटन प्राप्त हुआ है। मंत्री महोदय ने कहा कि सात इंजनों - सड़कों, रेलवे, हवाई अड्डों, बंदरगाहों, जन परिवहन, जलमार्ग और लॉजिस्टिक्स द्वारा संचालित - पीएम गति शक्ति एक विचार है जिसका समय आ गया है।
मंत्री महोदय ने गति शक्ति के लिए एक विशेष मंच बनाने में अग्रणी होने के लिए पीएचडी चैंबर ऑफ कॉमर्स एंड इंडस्ट्री की सराहना की। उन्होंने कहा कि इसके योगदान विश्व स्तर पर अग्रणी अर्थव्यवस्था बनने के प्रधानमंत्री श्री नरेन्द्र मोदी की परिकल्पना के साथ उद्देश्यों को संरेखित करने में लंबा सफर तय करेगा।
इस योजना को सफल बनाने में मदद करने के लिए, मंत्री महोदय ने सभी उद्योग हितधारकों से इस दिशा में सामूहिक रूप से काम करने का आग्रह किया ताकि इसके महत्वपूर्ण परिणाम प्राप्त हो सकें।
भारत सरकार के वाणिज्य और उद्योग विभाग में विशेष सचिव - लॉजिस्टिक्स, श्री अमृत लाल मीणा ने कहा कि इस दिशा में, मुख्य रूप से परिवहन और ईंधन की परिवहन लागत और लॉजिस्टिक दक्षता लाने के लिए इन्वेंट्री लागत पर बहुत काम किया जा रहा है। योजना के कार्यान्वयन में समय और लागत की अधिकता चिंता के प्रमुख कारक हैं। इन्हें शून्य स्तर पर लाने के लिए कदम उठाए जा रहे हैं। पीएम गतिशक्ति मास्टर प्लान में, राज्य सरकारों के सभी विभिन्न मंत्रालयों की 600 परतों को बेहतर समन्वय और शीघ्र समाधान के लिए डिजिटल प्लेटफॉर्म पर एकीकृत किया गया है। श्री अमृत लाल मीणा ने कहा कि अनावश्यक भीड़भाड़ को समाप्त करने के लिए परिवहन के संबंध में कमियों की पहचान की जाती है और प्राथमिकता के आधार पर उन्हें दूर किया जाता है।
पीएचडी चैंबर ऑफ कॉमर्स एंड इंडस्ट्री के अध्यक्ष श्री प्रदीप मुल्तानी ने उल्लेख किया कि भारतीय लॉजिस्टिक्स क्षेत्र एक बड़े विकास के स्तर पर है। घरेलू रेटिंग एजेंसी आईसीआरए के अनुसार, भारत के लॉजिस्टिक्स क्षेत्र के मध्यम अवधि में 8-10 प्रतिशत की दर से बढ़ने की उम्मीद है। यह 7.8 प्रतिशत की चक्रवृद्धि वार्षिक वृद्धि दर  में सुधार है जिस पर पिछले पांच वर्षों के दौरान उद्योग का विकास हुआ। इसके अलावा, सरकार का ध्यान लॉजिस्टिक्स की लागत को मौजूदा 14.4 प्रतिशत से कम करने पर है। श्री मुल्तानी ने कहा कि लॉजिस्टिक्स क्षेत्र का विकास भारतीय अर्थव्यवस्था के लिए भी अत्यंत महत्वपूर्ण है, क्योंकि यह निर्यात को बढ़ावा देगा, रोजगार पैदा करेगा और देश को वैश्विक आपूर्ति श्रृंखला में एक प्रमुख स्थान प्रदान करेगा।
संस्कृति मंत्रालय
भारत की स्वतंत्रता के 75 वर्षों का जश्न मनाने के लिए प्रधानमंत्री की अध्यक्षता में एक उच्च स्तरीय समिति का गठन
माननीय प्रधानमंत्री श्री नरेन्द्र मोदी ने 15 अगस्त 2017 को स्वतंत्रता दिवस के अवसर पर अपने भाषण में कहा थाः
“हम देश के किसी भी क्षेत्र से संबंध रखने के बावजूद, यदि हम में से प्रत्येक व्यक्ति एक नए संकल्प, नई ऊर्जा, और नई शक्ति के साथ प्रयास करता है, तो हम अपनी आज़ादी के 75 वें वर्ष यानी वर्ष 2022 में अपनी साझा ताकत के दम पर देश की तस्वीर बदल सकते हैं। हम एक ऐसे नए भारत का निर्माण कर सकते हैं, जहाँ सभी को समान अवसर मिलें, जहाँ भूमंडलीकरण के दौर में राष्ट्र के गौरव को बढ़ाने में आधुनिक विज्ञान और प्रौद्योगिकी अहम भूमिका निभाए।
माननीय प्रधानमंत्री के शब्दों से प्रेरणा लेते हुए, भारत सरकार ने 15 अगस्त, 2022 को भारत की स्वतंत्रता के 75 वर्षों के महोत्सव को राष्ट्रीय एवं अंतरराष्ट्रीय स्तर पर आज़ादी का अमृत महोत्सव के रूप में मनाने का फैसला किया है। इस महोत्सव के माननीय गृह मंत्री की अध्यक्षता में पहले ही एक राष्ट्रीय कार्यान्वयन समिति का गठन किया जा चुका है। यह समिति भारत की आज़ादी के 75 वर्ष के जश्न के दौरान भारत सरकार के विभिन्न मंत्रालयों द्वारा किए जाने वाले कार्यक्रमों के बारे में उनका मार्गदर्शन करेगी। इसके लिए सचिवों की एक अन्य समिति का भी गठन किया गया है।
सरकार ने अब माननीय प्रधानमंत्री के नेतृत्व में 259 सदस्यों की एक राष्ट्रीय समिति का गठन किया है, इस संबंध में शुक्रवार को एक गजट अधिसूचना भी जारी की गई।
इस राष्ट्रीय समिति में समाज के सभी क्षेत्रों के गणमान्य व्यक्ति और नागरिक शामिल हैं। यह समिति भारत की स्वतंत्रता की 75वीं वर्षगांठ के उपलक्ष्य में आयोजित होने वाले महोत्सव के लिए राष्ट्रीय एवं अंतरराष्ट्रीय स्तर पर कार्यक्रम संबंधी नीतिगत निर्देश एवं मार्गदर्शन प्रदान करेगी।
इस समारोह का शुभारंभ 15 अगस्त, 2022 से 75 सप्ताह पूर्व अर्थात 12 मार्च, 2021 को प्रस्तावित है। इस दिन महात्मा गांधी के नेतृत्व में किए गए ऐतिहासिक नमक सत्याग्रह की 91वीं वर्षगांठ भी है। 12 मार्च, 2021 को आरंभ होने वाले इस स्मरणोत्सव के अंतर्गत शुरुआती गतिविधियों से संबंधित कार्य प्रणालियों पर उच्च स्तरीय समिति के माननीय सदस्यों के साथ विचार-विमर्श करने के उद्देश्य से इस समिति की पहली बैठक 8 मार्च, 2021 को आयोजित करने का निर्णय लिया गया है।
गजट अधिसूचना के लिए यहाँ क्लिक करें
आयुष
प्रधानमंत्री ने मन की बात में ‘माई लाइफ माई योगा‘ वीडियो ब्लौगिंग प्रतियोगिता की घोषणा की
प्रधानमंत्री श्री नरेन्द्र मोदी ने आज राष्ट्र को संबोधित अपने मासिक मन की बात संबोधन के दौरान सभी लोगों से आयुष मंत्रालय एवं भारतीय सांस्कृतिक संबंध परिषद  द्वारा एक संयुक्त प्रयास ‘माई लाइफ माई योगा  ‘ वीडियो ब्लौगिंग प्रतियोगिता में भाग लेने की अपील की। यह प्रतियोगिता व्यक्तियों के जीवन पर योग के रूपांतरकारी प्रभाव पर फोकस करता है और आगामी 21 जून, 2020 को मनाये जाने वाले छठे अंतरराष्ट्रीय योग दिवस  से संबंधित कार्यकलापों में से एक है। यह प्रतियोगिता आज, 31 मई, 2020 को आयुष मंत्रालय के सोशल मीडिया हैंडल्स पर लाइव हो गई है।
पिछले कई वर्षों से अंतरराष्ट्रीय योग दिवस मनाये जाने के दौरान सार्वजनिक स्थानों पर योग के हजारों सद्भावपूर्ण सामूहिक प्रदर्शन होते रहे हैं। कोविड-19 की संक्रामक प्रकृति के कारण इस वर्ष सामूहिक भागीदारी उचित नहीं होगी। इसलिए, इस वर्ष मंत्रालय लोगों को उनके घर पर ही, पूरे परिवार की सहभागिता के साथ योग का अभ्यास करने को प्रोत्साहित कर रहा है। ‘माई लाइफ माई योगा‘ वीडियो ब्लौगिंग प्रतियोगिता के माध्यम से, आयुष मंत्रालय और आईसीसीआर योग को लेकर जागरूकता फैलाना चाहते हैं और लोगों को अंतरराष्ट्रीय योग दिवस 2020 मनाने के लिए तैयार करने और उसमें सक्रिय भागीदार बनने के लिए प्रोत्साहित कर रहे हैं। यह प्रतियोगिता फेसबुक, ट्वीटर और इंस्टाग्राम के सोशल मीडिया प्लेटफार्मों के माध्यम से भागीदारी का समर्थन करेगी। वीडियो प्रतियोगिता सभी देशों के प्रतिभागियों के लिए खुली होगी।
यह प्रतियोगिता दो चरणों में संचालित होगी। पहले चरण में एक अंतरराष्ट्रीय वीडियो ब्लौगिंग प्रतियोगिता होगी जिसमें देश के भीतर विजेताओं का चयन किया जाएगा। इसके बाद वैश्विक पुरस्कार विजेता होंगे जिनका चयन विभिन्न देशों के विजेताओं में से किया जाएगा।
प्रतिभागियों द्वारा तीन वर्गों-युवा , वयस्क  और योग प्रोफेशनल के तहत एवं इसके अतिरिक्त, पुरुष एवं महिला के लिए अलग से प्रविष्टियां प्रस्तुत की जाएंगी। इस प्रकार, कुल मिलाकर छह वर्ग होंगे। भारतीय प्रतियोगियों के लिए प्रत्येक वर्ग के भीतर पहले, दूसरे एवं तीसरे स्थान के लिए 1 लाख रुपये, 50 हजार रुपये तथा 25,000 रुपये के बराबर की पुरस्कार की राशि पहले चरण के भीतर घोषित कर दी गई है। वैश्विक पुरस्कारों के विवरण जल्द ही आयुष मंत्रालय के योग पोर्टल पर घोषित कर दिए जाएंगे।
यह प्रतियोगिता पूरे विश्व में हर प्रतिभागी के लिए खुली है। इस प्रतियोगिता में भाग लेने के लिए प्रतिभागियों को एक लघु वीडियो संदेश/विवरण कि किस प्रकार उक्त योग अभ्यासों ने उनके जीवन को प्रभावित किया, सहित 3 योग आसनों  के 3 मिनट की अवधि के वीडियो अपलोड करने की आवश्यकता होगी। वीडियो को प्रतियोगिता हैशटैग #MyLifeMyYogaINDIA के साथ और उपयुक्त वर्ग हैशटैग के साथ फेसबुक, ट्वीटर और इंस्टाग्राम पर अपलोड किया जा सकता है। प्रतिभागिता के लिए विस्तृत दिशानिर्देश आयुष मंत्रालय के योग पोर्टल . पर देखा जा सकता है।
प्रधानमंत्री द्वारा प्रतियोगिता की घोषणा ने इसको लेकर बेशुमार उत्सुकता और दिलचस्पी जगा दी है। आयुष मंत्रालय को भरोसा है कि यह दिलचस्पी उल्लेखनीय सार्वजनिक स्वास्थ्य लाभों के रूप में रूपांतरित होगी क्योंकि कोविड-19 महामारी की स्थिति के कई पहलुओं के प्रबंधन में योग के सकारात्मक प्रभाव को अब भली भांति स्वीकार कर लिया गया है।
युवा कार्यक्रम एवं खेल मंत्रालय
पैरा-तीरंदाज़ अंकित, कोविड जांच में पॉज़िटिव पाये गये, भारतीय खेल प्राधिकरण-साई के अधिकारियों ने सोनीपत के अस्पताल में स्थानांतरित किया
सोनीपत में भारतीय खेल प्राधिकरण के एनआरसी में चल रहे राष्ट्रीय शिविर में भाग ले रहे पैरा-तीरंदाज़ अंकित, कोविड-19 जांच में पॉज़िटिव पाये गए हैं। उचित उपचार सुनिश्चित करने और उचित स्वास्थ्य देखभाल के लिए, अंकित को बुधवार को सोनीपत के भगवान दास अस्पताल में स्थानांतरित कर दिया गया।
पैरा-तीरंदाजी शिविर 5 अक्टूबर को शुरू हुआ था। आठ तीरंदाजों सहित शिविर में भाग लेने वाले सभी खिलाड़ियों ने कोविड-19 की आरटी-पीसीआर नकारात्मक जांच रिपोर्ट जमा करने के बाद शिविर में प्रशिक्षण शुरू किया था। शिविर के लिए जारी विशेष मानक संचालन प्रक्रिया-एसओपी के अनुसार, शिविर में भाग लेने वाले सभी खिलाड़ियों के नमूने 12 अक्टूबर को पुनः परीक्षण के लिए ले लिए गए जहाँ अंकित की रिपोर्ट पॉज़िटिव पाई गई। अस्पताल ले जाने से पहले उन्हें तुरंत सोनीपत में प्राधिकरण के एनआरसी मेडिकल सेंटर के ऊपर बनाए गए आइसोलेशन वॉर्ड में पहुंचा दिया गया।
रक्षा मंत्रालय
वाइस एडमिरल संजय जसजीत सिंह, एवीएसएम, एनएम ने नौसेना उप-प्रमुख के रूप में पदभार ग्रहण किया
वाइस एडमिरल संजय जसजीत सिंह, एवीएसएम, एनएम ने 01 अप्रैल 2023 को नौसेना उप-प्रमुख के रूप में पदभार ग्रहण किया। पदभार ग्रहण के बाद वाइस एडमिरल संजय जसजीत सिंह ने 02 अप्रैल 23 को नई दिल्ली में राष्ट्रीय समर स्मारक पर वीर सैनिकों को श्रद्धांजलि दी और साउथ ब्लॉक में गार्ड ऑफ ऑनर की समीक्षा की।
वाइस एडमिरल संजय जसजीत सिंह राष्ट्रीय रक्षा अकादमी, पुणे के स्नातक हैं और 1986 में भारतीय नौसेना की कार्यकारी शाखा में नियुक्त हुए थे। 37 वर्षों के अपने करियर में, उन्होंने भारतीय नौसेना के जहाजों के अधिकांश वर्ग में सेवाएँ की है और नौसेना के कमांड, प्रशिक्षण और स्टाफ नियुक्तियों में सेवाएँ प्रदान की हैं, जिनमें नौसेना के सहायक प्रमुख , फ्लैग ऑफिसर सी ट्रेनिंग, फ्लैग ऑफिसर कमांडिंग वेस्टर्न फ्लीट, कमांडेंट नेवल वॉर कॉलेज और कार्मिक सेवाओं के नियंत्रक शामिल हैं। नौसेना उप प्रमुख के रूप में कार्यभार संभालने से पहले, वे एकीकृत रक्षा स्टाफ  के उप प्रमुख थे।
उन्होंने मद्रास विश्वविद्यालय से रक्षा और सामरिक अध्ययन में एमएससी और एमफिल; किंग्स कॉलेज, लंदन से रक्षा अध्ययन में एमए और मुंबई विश्वविद्यालय से एमए , एमफिल और पीएचडी  की उपाधि प्राप्त की है। उनकी विशिष्ट सेवा के सम्मान में, फ्लैग ऑफिसर को 2009 में नाव सेना पदक और 2020 में अति विशिष्ट सेवा पदक से सम्मानित किया गया है।
___________________________________________
एमजी/एमएस/एआर/जेके/डीवी
(Visitor Counter : 361
वित्त मंत्रालय
खाद्य तेलों, पीतल की कतरन), पोस्ता दाना, सुपारी, सोने और चांदी के टैरिफ मूल्यों में परिवर्तन अधिसूचित
सीमा शुल्क अधिनियम, 1962  की धारा 14 की उपधारा  के तहत मिले अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001-सीमा शुल्क ,दिनांक 3 अगस्त 2001, जिसे भारत के गजट में विशेष रूप से संख्या एस.ओ. 748  के नाम से भाग-।।, अनुभाग-3, उप-अनुभाग  में दिनांक 3 अगस्त, 2001 को प्रकाशित किया गया है, में निम्नलिखित संशोधन किये हैं।
उपर्युक्त अधिसूचना में, तालिका-1, तालिका-2 और तालिका-3 के लिए निम्नलिखित तालिकाओं को प्रतिस्थापित किया जाएगा : -
तालिका – 1
|
|
क्र.सं.
|
|
अध्याय/शीर्षक/उप-शीर्षक/टैरिफ मद
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
548
|
|
2
|
|
1511 90 10
|
|
आरबीडी पाम तेल
|
|
570
|
|
3
|
|
1511 90 90
|
|
अन्य - पाम तेल
|
|
559
|
|
4
|
|
1511 10 00
|
|
कच्चा पामोलिन
|
|
572
|
|
5
|
|
1511 90 20
|
|
आरबीडी पामोलिन
|
|
575
|
|
6
|
|
1511 90 90
|
|
अन्य - पामोलिन
|
|
574
|
|
7
|
|
1507 10 00
|
|
कच्चा सोयाबीन तेल
|
|
733
|
|
8
|
|
7404 00 22
|
|
पीतल की कतरन

|
|
3487
|
|
9
|
|
1207 91 00
|
|
पोस्ता दाना
|
|
3395
तालिका-2
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
71 या 98
|
|
किसी भी रूप में सोना, जिसके संदर्भ में अधिसूचना संख्या 50/2017 -सीमा शुल्क दिनांक 30.06.2017 की क्रम संख्या 356 में दर्ज प्रविष्टियों का लाभ उठाया जाता है
|
|
488 प्रति 10 ग्राम
|
|
2
|
|
71 या 98
|
|
किसी भी रूप में चांदी, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 357 में दर्ज प्रविष्टियों का लाभ उठाया जाता है
|
|
587 प्रति किलो
|
|
3
|
|
71
|
|
 पदकों एवं चांदी के सिक्कों को छोड़ किसी भी रूप में चांदी, जिसमें चांदी सामग्री 99.9 प्रतिशत से कम न हो, अथवा चांदी के ऐसे अर्द्ध-निर्मित स्वरूप जो उप-शीर्षक 7106 92 के अंतर्गत आते हों
 पदक एवं चांदी के सिक्के, जिनमें चांदी सामग्री 99.9 प्रतिशत से कम न हो, अथवा चांदी के ऐसे अर्द्ध-निर्मित स्वरूप जो 7106 92 के अंतर्गत आते हों, डाक या कुरियर अथवा यात्री सामान के जरिए इस तरह की वस्तुओं के आयात के अतिरिक्त
व्याख्या – इस प्रविष्टि के प्रयोजन के लिए किसी भी रूप में चांदी में विदेशी मुद्रा के सिक्के, चांदी के बने जेवरात अथवा चांदी की बनी सामग्री शामिल नहीं होगी।
|
|
587 प्रति किलो
|
|
4
|
|
71
|
|
 तोला बार को छोड़ सोने की छड़  जिनमें निर्माता अथवा परिष्कृत करने वाले की अंकित क्रम संख्या और मीट्रिक यूनिट में दर्शाया गया वजन दर्ज हो
 सोने के सिक्के जिनमें स्वर्ण सामग्री 99.5 प्रतिशत से कम न हो और गोल्ड फाइंडिंग्स, डाक या कुरियर अथवा यात्री सामान के जरिए इस तरह की वस्तुओं के आयात के अतिरिक्त
व्याख्या – इस प्रविष्टि के प्रयोजन के लिए ‘गोल्ड फाइंडिंग्स’ से आशय एक ऐसे छोटे उपकरण जैसे हुक, बकसुआ, क्लैंप, पिन, कैच, स्क्रू बैक से है जिसका उपयोग पूरे गहने अथवा उसके एक हिस्से को आपस में जोड़े रखने के लिए किया जाता है।
|
|
488 प्रति 10 ग्राम
तालिका-3
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
वस्तुओं का विवरण
|
|
टैरिफ मूल्य

|
|

|
|

|
|

|
|

|
|
1
|
|
080280
|
|
सुपारी
|
|
3915
नागरिक उड्डयन मंत्रालय
नागरिक उड्डयन मंत्रालय ने हेलीकॉप्टर मार्गों के लिए विशेष रूप से तैयार उड़ान 5.1 की शुरूआत की
क्षेत्रीय संपर्क योजना  - उड़े देश का आम नागरिक  के चार सफल दौर के बाद और पांचवें दौर के संस्करण 5.0 के प्रक्रिया में होने के साथ, नागरिक उड्डयन मंत्रालय ने देश के सुदूरवर्ती क्षेत्रों में और हेलीकाप्टरों के माध्यम से कनेक्टिविटी को बेहतह करने के लिए उड़ान 5.1 की शुरूआत की है।
आरसीएस-उड़ान के तहत पहली बार इस दौर को विशेष रूप से हेलीकॉप्टर मार्गों के लिए तैयार किया गया है।
मुख्य विशेषताएं है।
- ऑपरेटरों के लिए संचालन के दायरे में वृद्धि जिसमें योजना अब उन मार्गों की अनुमति देगी जहां मूल या गंतव्य स्थानों में से एक प्राथमिकता वाला क्षेत्र है। पहले दोनों बिंदुओं को प्राथमिकता वाले क्षेत्रों में होना जरुरी था।
- यात्रियों के लिए हेलीकाप्टरों में उड़ान को अधिक किफायती बनाने के लिए किराया सीमा को 25 प्रतिशत तक कम कर दिया गया है।
- एवार्डेड रूट के संचालन के लिए वित्तीय व्यवहार्यता बढ़ाने के लिए एकल और दो इंजन वाले दोनों हेलीकाप्टरों के लिए ऑपरेटरों के लिए वायबिलिटी गैप फंडिंग  सीमा में काफी पर्याप्त वृद्धि की गई है।
भारतीय नागरिक उड्डयन की "उड़ान योजना के नवीनतम दौर में दो महत्वपूर्ण उद्देशय है - पहला, अंतिम-मील कनेक्टीविटी पर ध्यान देने के साथ हवाई यात्रा का एक समान विस्तार और दूसरा, पर्यटन में हेलीकॉप्टरों के प्रति रूचि को बढ़ावा देना। इस तरह के प्रयासों ओर हेलीकॉप्टरों के और अधिक प्रयोग से पर्यटन, अतिथि सत्कार को बढ़ावा देने में मदद मिलेगी और इस प्रकार हमारी स्थानीय अर्थव्यवस्थाओं को बढ़ावा मिलेगा। केन्द्रीय नागरिक विमानन और इस्पात मंत्री श्री ज्योतिरादित्य एम. सिंधिया ने कहा, ‘‘उड़ान 5.1 न केवल नागरिक उड्डयन के लिए नया सवेरा है, बल्कि यह भारत के सुदूरवर्ती और असेवित क्षेत्रों के लिए भी एक नई सुबह का सूत्रपात करती है।"
योजना का वर्तमान संस्करण हेलीकॉप्टर ऑपरेटरों सहित सभी हितधारकों के साथ परामर्श के बाद तैयार किया गया है। जबकि भावी लक्ष्य अंतिम-मील कनेक्टिविटी प्रदान करना है, भारतीय नागरिक उड्डयन उद्योग के हेलीकॉप्टर खंड को बेहद प्रोत्साहित करना भी प्रस्तावित है।
यह उल्लेख किया जा सकता है कि अब तक योजना के पिछले दौर के तहत 46 हेलीकॉप्टर मार्गों का संचालन किया जा चुका है, जिससे कई पहाड़ी और पूर्वोत्तर राज्य लाभान्वित हो रहे हैं और यह दौर बहुत बड़ी संख्या में मार्गों के कवरेज को लक्षित कर रहा है।
उड़ान योजना के तहत यात्रियों को हवाई संपर्क का लाभ मिला है, एयरलाइनों को क्षेत्रीय मार्गों के संचालन के लिए रियायतें मिली हैं, और सेवा से वंचित क्षेत्रों को उनके आर्थिक विकास के लिए हवाई संपर्क का प्रत्यक्ष और अप्रत्यक्ष लाभ मिला है। योजना का वर्तमान संस्करण आम आदमी को सस्ते किराए पर देश के सुदूरवर्ती स्थानों की हवाई यात्रा करने की अनुमति देने की माननीय प्रधानमंत्री के विजन की दिशा में एक और कदम होगा ।
###
एमजी/एमएस/केपी
(Visitor Counter : 279
उप राष्ट्रपति सचिवालय
उपराष्ट्रपति ने महावीर जयंती की पूर्व संध्या पर देशवासियों को बधाई दी
उपराष्ट्रपति श्री एम.वेंकैया नायडु ने महावीर जयंती के अवसर पर देश के लोगों को बधाई दी है।
उपराष्ट्रपति का पूरा संदेश इस प्रकार हैः
'महावीर जयंती' के पावन अवसर पर अपने सभी देशवासियों को हार्दिक बधाई एवं शुभकामनाएं देता हूं।
प्राचीन भारत के प्रतिष्ठित आध्यात्मिक गुरुओं में से एक भगवान महावीर सत्य, करुणा और अहिंसा के प्रतीक थे। उन्होंने अपनी शिक्षा और संयमित जीवन-शैली के माध्यम से लोगों को करुणाशील बनने के लिए प्रेरित किया और एक सात्विक जीवन की राह दिखाई। 'अनेकांतवाद' का उनका दर्शन, बहुलता और सहिष्णुता के हमारे सांस्कृतिक मूल्यों को रेखांकित करता है।
आइए, इस पावन अवसर पर हम भगवान महावीर के जीवन एवं उनके उपदेशों का स्मरण करें और स्वयं को एक शांतिपूर्ण, सौहार्दपूर्ण व न्यायपूर्ण समाज के निर्माण के लिए प्रतिबद्ध करें।
रक्षा मंत्रालय
भारतीय तट रक्षक बल ने भारतीय ईईज़ेड में म्यांमार के अवैध घुसपैठियों को पकड़ा
भारतीय तटरक्षक बल  ने भारतीय जल क्षेत्र के बैरेन द्वीप के पास अवैध रूप से मछली पकड़ने आए म्यांमार के चार नागरिकों को हिरासत में ले लिया है। 2 मई, 2021 को तड़के गश्त लगा रहे तट रक्षक बल के जहाज़ राजश्री ने देखा कि बैरेन द्वीप के तटों के नजदीक एक मछली पकड़ने वाली नौका गतिविधि कर रही है। तट रक्षक बल ने इस नौका से संपर्क साधने के लिए प्रयास किए लेकिन उससे कोई प्रतिक्रिया नहीं मिली। बजाए इसके इस नौका ने बैरेन द्वीप के पथरीले तटों पर बलपूर्वक खुदाई जारी रखी और बाद में नौका पर मौजूद लोगों ने भागने का प्रयत्न किया।
भारतीय तटरक्षक बल ने कुशलता से उनका घेराव किया और दो लोगों को पकड़ लिया गया जबकि अन्य मछुआरे द्वीप के घने जंगलों में भागने में सफल हो गए। पकड़ी गई नौका से मछली पकड़ने के सामान समेत कछुओं के खोल और शंख इत्यादि बरामद हुए हैं। भागने में कामयाब रहे दोनों लोगों को इस घटना के अगले दिन 3 मई, 2021 को पकड़ लिया गया। पकड़े गए म्यांमार के इन अवैध मछुआरों को आगे की जांच पड़ताल के लिए पोर्ट ब्लेयर की स्थानीय पुलिस को 4 मई, 2021 को सौंप दिया गया। यह माना जा रहा है कि अवैध रूप से आए कुछ और लोग बैरेन द्वीप के घने जंगलों में छिपे हो सकते हैं। भारतीय तट रक्षक बल स्थानीय पुलिस के साथ समन्वय कर उन्हें ढूँढने के लिए संयुक्त अभियान चला रहा है।
10 दिन में दूसरी बार भारतीय तटरक्षक बल ने अवैध लोगों को हिरासत में लिया है, जो समुद्री क्षेत्र में भारत की संप्रभुता की रक्षा करने की बल की प्रतिबद्धता का परिचायक है। कोविड-19 की महामारी के बावजूद भारतीय तटरक्षक बल अपनी नौकाओं और हवाई जहाजों की मदद से भारतीय समुद्री क्षेत्र में भारत के विशेष आर्थिक क्षेत्र ईईज़ेड पर 24X7 की निगरानी रख रहा है और भारतीय समुद्री सीमा पर होने वाली किसी भी संदिग्ध गतिविधि पर त्वरित कार्रवाई कर रहा है।
विज्ञान एवं प्रौद्योगिकी मंत्रालय
केरल में खोज की गई नई चीटी प्रजातियों का नाम जेएनसीएएसआर के शोधकर्ता, विकासमूलक जीवविज्ञानी प्रोफेसर अमिताभ जोशी के नाम पर रखा गया
भारत में दुर्लभ चीटी वंश की दो नई प्रजातियों की खोज की गई है। केरल और तमिलनाडु में पाई गई चीटी वंश उकेरिया की प्रजातियां इस दुलर्भ वंश की विविधता को बढ़ाती हैं। वे एंटेनल खंडों की संख्या के आधार पर समान वंश से विभिन्न हैं।
उनमें से एक केरल के पेरियार बाघ अभ्यारण में पाई गई जिसका नाम भारत सरकार के विज्ञान एवं प्रौद्योगिकी विभाग  के एक स्वायतशासी संस्थान जवाहर लाल नेहरू एडवांस्ड साइंटिफिक रिसर्च सेंटर  के एक प्रख्यात विकासमूलक जीवविज्ञानी प्रोफेसर अमिताभ जोशी के सम्मान में उकेरिया जोशी रखा गया है।
नई प्रजातियों का नाम पारंपरिक रूप से कुछ विशिष्ट गुण या स्थान पर रखा जाता है लेकिन अक्सर जीव विज्ञान, विशेष रूप से विकासमूलक और ओर्गेनिस्मल जीव विज्ञान, इकोलॉजी या सिस्टेमैटिक्स के क्षेत्रों में उनके अनुसंधान योगदानों के सम्मान के एक माध्यम के रूप में वैज्ञानिकों के नाम पर रखा जाता है।
दो नई प्रजातियों में, पहली इस दुर्लभ वंश के बीच दस-सखंडित एंटिना के साथ देखी गई थी और इनकी खोज पटियाला के पंजाबी विश्वविद्यालय के प्रोफेसर हिमेन्दर भारती के नेतृत्व में एक टीम द्वारा की गई थी। इस खोज को जूकीज जर्नल में प्रकाशित किया गया है।
इस वंश का वर्तमान में प्रतिनिधित्व 14 प्रजातियों द्वारा किया जाता है, जिनमें से आठ के पास नौ सखंडित एंटिना होते हैं जबकि पांच के पास 11 सखंडित एंटिना और हाल ही में एक प्रजाति आठ सखंडित एंटिना के साथ रिपोर्ट की गई है। भारत में अभी तक इस वंश का प्रतिनिधित्व क्रमश: नौ और ग्यारह सखंडित एंटिना के साथ दो प्रजातियों द्वारा की गई है।
दस सखंडित एंटिना के साथ हाल ही में खोज की गई चीटी प्रजातियां एक पुरानी वंशावली को स्थापित करती हैं जिनमें एक ऐसी प्रजाति है जो चीटी उपपरिवार के बीच एकमात्र मॉडल जीव के रूप में उभरती है।
चित्र 3 : उकेरिया जोशी प्रजाति पृष्ठीय दृष्टि से बॉडी. [भारती एच एवं अन्य 2021. दस सखंडित एंटिना के साथ भारत की उकेरिया  की दो नई प्रजातियां। जूकीज 1010:165-183]
[प्रकाशन लिंक: https://doi.org/10.3897/zookeys.1010.58436]
पत्तन, पोत परिवहन और जलमार्ग मंत्रालय
श्री सर्बानंद सोनोवाल 01 जुलाई, 2023 को गुजरात के द्वारका, गोपनाथ और वेरावल के ऐतिहासिक प्रकाशस्तंभों में उत्कृष्ट पर्यटन सुविधाओं का उद्घाटन करेंगे
श्री सर्बानंद सोनोवाल 01 जुलाई, 2023 को गुजरात के द्वारका, गोपनाथ और वेरावल के ऐतिहासिक प्रकाशस्तंभों में उत्कृष्ट पर्यटन सुविधाओं का उद्घाटन करेंगे। यह भारत के विशिष्ट प्रकाशस्तंभों को मनोरम विरासत पर्यटन स्थलों में परिवर्तित करने के लिए माननीय प्रधानमंत्री श्री नरेन्द्र मोदी के दूरदर्शी दृष्टिकोण के अनुरूप है। भारत के विशिष्ट प्रकाशस्तंभों को मनोरम विरासत पर्यटन स्थलों में परिवर्तित करने वाली इस पहल का उद्देश्य इन शानदार संरचनाओं की समृद्ध संस्कृति, महत्व और आकर्षण को प्रदर्शित करना है, जो पूरी दुनिया के पर्यटकों को आकर्षित करता है।
प्रधानमंत्री मोदी ने अपने 'मन की बात' की 75वीं कड़ी में इन प्रकाशस्तंभों के अनूठे आकर्षण और इसकी पर्यटन क्षमता पर जोर दिया था। प्रधानमंत्री ने कहा था कि “जहां तक पर्यटन का संबंध है, प्रकाशस्तंभ अद्वितीय हैं। अपने विशाल आकार के कारण, प्रकाशस्तंभ हमेशा पर्यटकों के लिए आकर्षण का केंद्र बने हुए हैं। पर्यटन को बढ़ावा देने के लिए, डीजीएलएल द्वारा भारत में 72 अन्य प्रकाशस्तंभों की भी पहचान की गई है।”
प्रधानमंत्री के दृष्टिकोण से प्रेरित होकर यह महत्वपूर्ण अवसर शहर की समृद्ध सांस्कृतिक विरासत का संरक्षण एवं संवर्धन करने की दिशा में एक महत्वपूर्ण मील का पत्थर साबित होगा और आगंतुकों को एक असाधारण अनुभव प्रदान करेगा जैसा उन्हें पहले कभी प्राप्त नहीं हुआ। ये प्रकाशस्तंभ प्रमुख स्थल हैं और पीढ़ियों से नाविकों की सेवा कर रहे हैं और अब इन प्रकाशस्तंभों में विश्व स्तरीय पर्यटन सुविधाएं विकसित की गई हैं। उद्घाटन की गई नई सुविधाएं, आधुनिक सुविधाओं के साथ ऐतिहासिक आकर्षण का समन्वय करती हैं, जो इसे पूरी दुनिया के पर्यटकों के लिए एक अद्वितीय गंतव्य स्थल बनाती है।
उद्घाटन की अध्यक्षता केंद्रीय पत्तन, पोत परिवहन और जलमार्ग तथा आयुष मंत्री श्री सर्बानंद सोनोवाल करेंगे, जिसमें गुजरात सरकार के कृषि, पशुपालन मंत्री श्री राघवभाई हंसराजभाई पटेल, जामनगर की लोकसभा सांसद श्रीमती पूनमबेन माडम, जूनागढ़ के लोकसभा सांसद श्री राजेशभाई नारनभाई चुडासमा, तलाजा के विधायक श्री गौतमभाई चौहान, द्वारका के विधायक श्री पबुभा मानेक, सोमनाथ के विधायक श्री विमलभाई चुडासमा के साथ-साथ केंद्रीय पत्तन, पोत परिवहन और जलमार्ग मंत्रालय के सचिव श्री टी के रामचंद्रन सहित अन्य गणमान्य व्यक्ति और विशिष्ट अतिथि शामिल होंगे।
इस पर्यटन सुविधा से आगंतुकों को इंटरैक्टिव प्रदर्शन, मनोरम दृश्य-श्रव्य प्रस्तुतियों और टूर गाइड के रूप में जुड़ने के माध्यम से प्रकाशस्तंभों के समृद्ध इतिहास का पता लगाने का अवसर प्राप्त होगा। सुविधा में एक मनोरम अवलोकन डेक भी शामिल होगा, जो आसपास के परिदृश्य और शहर के समुद्री तट का लुभावने दृश्य प्रदान करेगा।
इस पर्यटन सुविधा का उद्घाटन सरकारों के बीच एक सहयोगी समन्वय को दर्शाता है और एक जीवंत एवं संपन्न पर्यटन स्थल बनाने करने की हमारे सामूहिक दृष्टिकोण को प्रमाणित करता है और हमारी अनूठी विरासत का प्रदर्शन करता है।